Βερανζέρου 13, ΤΚ. 10677 Αθήνα **Αριθμ. Πρωτ. 100**

τηλ.: 2103648337

Αθήνα, 1/10/2021

Web: [www.instdrg.gr](http://www.instdrg.gr/)

e-mail: contact@instdrg.gr

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΣΥΝΕΡΓΑΤΩΝ ΠΛΗΡΟΦΟΡΙΚΗΣ**

(ΑΔΑΜ: 21REQ009296278)

# ΓΕΝΙΚΑ

Το **Κέντρο Τεκμηρίωσης και Κοστολόγησης Νοσηλευτικών Υπηρεσιών** (KETEKNY) – Ελληνικό Ινστιτούτο DRG, είναι ανώνυμη εταιρεία μη κερδοσκοπικού χαρακτήρα, η οποία ιδρύθηκε με τις διατάξεις του Ν. 4286/2014, όπως τροποποιήθηκε και ισχύει. Κύριος σκοπός του KETEKNY είναι η ανάπτυξη ενός αντικειμενικού, δίκαιου και διαφανούς συστήματος κοστολόγησης και αποζημίωσης νοσοκομειακών υπηρεσιών που βασίζεται στις Διαγνωστικά Ομοιογενείς Ομάδες (Diagnosis Related Groups, DRG).

Το KETEKNY ενδιαφέρεται να συνάψει σύμβαση παροχής υπηρεσιών με **δύο (2) συνεργάτες,**  με πλήρη απασχόληση για συνδρομή στη Διεύθυνση Πληροφορικής και Διαχείρισης Δεδομένων Συ.Κ.Ν.Υ. με αντικείμενο:

Την τεχνική υποστήριξη και ανάπτυξη των εφαρμογών του Συ.Κ.Ν.Υ. και των συστημάτων του ΚΕ.ΤΕ.Κ.Ν.Υ.

# ΠΡΟΣΟΝΤΑ/ΚΡΙΤΗΡΙΑ ΑΞΙΟΛΟΓΗΣΗΣ

**Απαιτούμενα τυπικά και ουσιαστικά προσόντα:**

1. Πτυχίο ή δίπλωμα Πληροφορικής ΑΕΙ/ΤΕΙ
2. Πολύ καλή γνώση της αγγλικής γλώσσας

3. Εμπειρία σε:

• Σχεδιασμό και υλοποίηση διαδικτυακών εφαρμογών και βάσεων δεδομένων SQL SERVER (T-SQL) ή/ και Oracle (SQL, PLSQL, DBA)

• Χρήση τεχνολογιών MVC σε projects που αφορούν Web Based εφαρμογές

• Front-end τεχνολογίες - JavaScript, Java, HTML, JQuery, AJAX και CSS και στην αλληλεπίδραση JavaScript, HTML και CSS

• Ανάπτυξη RESTful ΑPI’s (client και server development)

• XML, JSON parsing και ανάπτυξη web services (SOAP/REST)

• JavaScript frameworks όπως AngularJS, Angular, Vue, React

• Multi-threaded/asynchronous προγραμματισμό καθώς επίσης και στην πλατφόρμα NODE.js

• Linux και Web Servers (Nginx, Apache)

• Visual Basic.NET

Συνεκτιμώμενα προσόντα:

Εμπειρία στα ως άνω πλέον των τριών (3) ετών

**ΤΟΠΟΣ ΠΑΡΟΧΗΣ ΥΠΗΡΕΣΙΩΝ**

Η παροχή των ως άνω υπηρεσιών θα εκτελείται στα γραφεία του KETEKNY.

# ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ

Οι ενδιαφερόμενοι καλούνται να υποβάλλουν την υποψηφιότητά τους, **αποκλειστικά**,με ηλεκτρονικό τρόπο, στη διεύθυνση hr@instdrg.gr **και μέχρι την 10/10/2021 και ώρα 17:00,** με τη συμπλήρωση της συνημμένης **αίτησης** και την αποστολή **Βιογραφικού Σημειώματος**, κατά το πρότυπο του Ευρωπαϊκού Βιογραφικού Σημειώματος (Europass CV).

Η αίτηση πρέπει να είναι συμπληρωμένη ως προς όλα τα στοιχεία που αναφέρονται, συνιστά δε υπεύθυνη δήλωση του υποψηφίου, ότι όλα τα στοιχεία που δηλώνει είναι αληθή, ότι πληροί τις προϋποθέσεις της προκήρυξης και ότι σε περίπτωση επιλογής του αναλαμβάνει την υποχρέωση να προσκομίσει τα απαραίτητα δικαιολογητικά, αποδεχόμενος όλους τους επιμέρους όρους της πρόσκλησης.

# ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ

Η αξιολόγηση των υποψηφίων θα διενεργηθεί από μέλη του Διοικητικού Συμβουλίου ή/και τον Διευθυντή Πληροφορικής και Διαχείρισης Δεδομένων Συ.Κ.Ν.Υ.

Στο **πρώτο στάδιο** της διαδικασίας επιλογής θα συνεκτιμηθεί η επιστημονική συγκρότηση και κατάρτιση, καθώς και το σύνολο του εργασιακού βίου και η σχέση με το αντικείμενο της συνεργασίας, όπως προκύπτει από το βιογραφικό σημείωμα των υποψηφίων.

Στο **δεύτερο στάδιο** της διαδικασίας θα κληθούν οι επικρατέστεροι υποψήφιοι σε **προφορική συνέντευξη**, προκειμένου το ΚΕΤΕΚΝΥ να καταλήξει στην τελική επιλογή.